S-82/2013

Mál þetta, sem dómtekið var 19. mars 2013, er höfðað með ákæru útgefinni af ríkissaksóknara 31. janúar 2013 á hendur G-kk-þgf K-kk-þgf A-kk-þgf, kennitala [...], [...], „fyrir eftirtalin hegningarlagabrot:

1. Brot í opinberu starfi með því að hafa, í ágúst 2011, í starfi sínu sem bréfberi hjá Íslandspósti hf., rifið heimildarlaust upp bréf sem var afhent honum til útburðar í Hjarðarland 5, Mosfellsbæ og innihélt kreditkort B, kt. [...], og slegið eign sinni á kreditkortið í stað þess að koma kreditkortinu til viðtakanda eða réttmæts eiganda.

Telst þetta varða við 137. gr. almennra hegningarlaga nr. 19/1940.

2. Fjársvik með því að hafa, á tímabilinu 28. ágúst til og með 1. október 2011, í alls 34 skipti, svikið út vörur og þjónustu hjá fyrirtækjum á höfuðborgarsvæðinu, samtals að andvirði kr. 193.042, með því að framvísa þar í blekkingarskyni og án heimildar kreditkorti B, sem ákærði hafði komist yfir með þeim hætti sem lýst er í ákærulið 1, og látið skuldfæra andvirðið á kreditkortareikning B.

Telst þetta varða við 248. gr. almennra hegningarlaga.

3. Brot í opinberu starfi með því að hafa, í september 2011, í starfi sínu sem bréfberi hjá Íslandspósti hf., rifið heimildarlaust upp bréf sem var afhent honum til útburðar í Ásland 12, Mosfellsbæ og innihélt kreditkort S, kt. [...], og slegið eign sinni á kreditkortið í stað þess að koma kreditkortinu til viðtakanda eða réttmæts eiganda.

Telst þetta varða við 137. gr. almennra hegningarlaga.

4. Fjársvik með því að hafa, á tímabilinu 21. september til og með 9. október 2011, í alls 13 skipti, svikið út vörur og þjónustu hjá fyrirtækjum á höfuðborgarsvæðinu, samtals að andvirði kr. 90.781, með því að framvísa þar í blekkingarskyni og án heimildar kreditkorti S, sem ákærði hafði komist yfir með þeim hætti sem lýst er í ákærulið 3, og látið skuldfæra andvirðið á kreditkortareikning S-kk-ef.

Telst þetta varða við 248. gr. almennra hegningarlaga.

5. Skjalafals með því að hafa, miðvikudaginn 28. september 2011, framvísað í blekkingarskyni og án heimildar kreditkorti S, sem ákærði hafði komist yfir með þeim hætti sem lýst er í ákærulið 3, í verslun Tölvutækni, Bæjarlind 12, Kópavogi, í því skyni að taka staðgreiðslulán hjá Borgun hf., kt. [...], út á kreditkort S, vegna kaupa á borðtölvu að andvirði kr. 306.900, og falsað undirskrift S sem skuldara á lánasamning (nr. 117636) við Borgun hf. Var ákærða afhent borðtölvan í verslun Tölvutækni, þann 30. september 2011.

Telst þetta varða við 1. mgr. 155. gr. almennra hegningarlaga.

6. Brot í opinberu starfi með því að hafa, í október 2011, í starfi sínu sem bréfberi hjá Íslandspósti hf., rifið heimildarlaust upp bréf sem var afhent honum til útburðar í Brekkuland 10, Mosfellsbæ og innihélt kreditkort Ú, kt. [...], og slegið eign sinni á kreditkortið í stað þess að koma kreditkortinu til viðtakanda eða réttmæts eiganda.

Telst þetta varða við 137. gr. almennra hegningarlaga.

7. Fjársvik með því að hafa, á tímabilinu 19. október til og með 4. nóvember 2011, í alls 18 skipti, svikið út vörur og þjónustu hjá fyrirtækjum á höfuðborgarsvæðinu, samtals að andvirði kr. 102.928, með því að framvísa þar í blekkingarskyni og án heimildar kreditkorti Ú, sem ákærði hafði komist yfir með þeim hætti sem lýst er í ákærulið 6, og látið skuldfæra andvirðið á kreditkortareikning Ú-kk-ef.

Telst þetta varða við 248. gr. almennra hegningarlaga.

8. Brot í opinberu starfi með því að hafa, í október 2011, í starfi sínu sem bréfberi hjá Íslandspósti hf., rifið heimildarlaust upp bréf sem var afhent honum til útburðar í Klapparhlíð 18, Mosfellsbæ og innihélt kreditkort J, kt. [...], og slegið eign sinni á kreditkortið í stað þess að koma kreditkortinu til viðtakanda eða réttmæts eiganda.

Telst þetta varða við 137. gr. almennra hegningarlaga.

9. Fjársvik með því að hafa, á tímabilinu 28. október til og með 7. nóvember 2011, í alls 8 skipti, svikið út vörur og þjónustu hjá fyrirtækjum á höfuðborgarsvæðinu, samtals að andvirði kr. 106.975, með því að framvísa þar í blekkingarskyni og án heimildar kreditkorti J, sem ákærði hafði komist yfir með þeim hætti sem lýst er í ákærulið 8, og látið skuldfæra andvirðið á kreditkortareikning J-x-ef.

Telst þetta varða við 248. gr. almennra hegningarlaga.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkröfur:

Vegna ákæruliðar 2 gerir H-kk-nf B-kk-nf f.h. Elko ehf., kt. [...] þá kröfu að ákærði verði dæmdur til að greiða Elko ehf., kr. 10.995 auk vaxta samkvæmt 8. gr. laga um vexti og verðtryggingu nr. 38/2001 frá 1. október 2011 til 15. nóvember 2011 og samkvæmt 9. gr., 1. mgr. 6. gr. sömu laga að liðnum mánuði frá 15. nóvember 2011 til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikningi komi til málflutnings í málinu samkvæmt 176. gr. laga um meðferð sakamála nr. 88/2008.

Vegna ákæruliðar 5 gerir P-kk-nf H-kk-nf f.h. Tölvutækni ehf., kt. [...] þá kröfu að ákærði verði dæmdur til að greiða Tölvutækni ehf., kr. 306.900 auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá 28. nóvember 2011 þar til mánuður er liðinn frá birtingu kröfunnar, en síðan dráttarvexti samkvæmt 1. mgr. 6. gr, sbr. 9. gr. sömu laga, frá þeim degi til greiðsludags.

Vegna ákæruliðar 9 gerir H-kk-nf B-kk-nf f.h. Elko ehf., kt. [...] þá kröfu að ákærði verði dæmdur til að greiða Elko ehf., kr. 30.995 auk vaxta samkvæmt 8. gr. laga um vexti og verðtryggingu nr. 38/2001 frá 3. nóvember 2011 til 15. nóvember 2011 og samkvæmt 9. gr., 1. mgr. 6. gr. sömu laga að liðnum mánuði frá 15. nóvember 2011 til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikningi komi til málflutnings í málinu samkvæmt 176. gr. laga um meðferð sakamála nr. 88/2008.“

Við þingfestingu málsins var ekki mætt af hálfu bótakrefjanda Elko ehf. og voru kröfurnar því felldar niður, sbr. 2. mgr. 174. gr. laga nr. 88/2008 um meðferð sakamála.

Ákærði krefst vægustu refsingar er lög leyfa. Ákærði fellst á skaðabótakröfu Tölvutækni ehf.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í febrúar 1985. Samkvæmt sakavottorði ákærða hefur hann ekki áður gerst sekur um refsiverða háttsemi. Við ákvörðun refsingar ber að líta til þess að brot ákærða samkvæmt 1., 2., 6. og 8. ákærulið voru framin í opinberu starfi og er það virt ákærða til refsiþyngingar. Þá var brotavilji ákærða einbeittur. Á móti kemur að hann hefur játað brot sín bæði hjá lögreglu og fyrir dómi. Þá hefur komið fram að ákærði hafi reynt að bæta fyrir brot sín og afhent lögreglu 250.000 krónur vegna skaðabóta. Að öllu þessu virtu þykir refsing ákærða hæfilega ákveðin fangelsi í fimm mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði hefur samþykkt skaðabótakröfu Tölvutækni ehf. Samkvæmt því ber honum að greiða umkrafðar skaðabætur. Bótakrafan er dagsett 29. janúar 2013 og var ekki birt ákærða hjá lögreglu, en ákæra var gefin út 31. s.m. Dráttarvextir skulu því reiknast frá dómsuppsögu, sbr. 9. gr. laga um vexti og verðtryggingu nr. 38/2001

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, G-kk-nf K-kk-nf A-kk-nf, sæti fangelsi í fimm mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði Tölvutækni ehf. 306.900 krónur ásamt vöxtum samkvæmt 1. mgr. 8. gr. laga nr. 38/2001, um vexti og verðtryggingu, frá 28. nóvember 2011 til dómsuppsögu, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

S-kvk-nf B-kvk-nf